Tervetuloa katselemaan Katselkaa Herran tekoja ohjelmasarjaa.
Tämä ohjelmasarja kertoo Jumalan teoista.
Tässä ohjelmassa on erityisesti jollekin henkilölle -
tarkka sanoma Jumalalta. Tiedän sen siksi, -
että kun valmistauduimme Niinan kanssa tähän jaksoon, -
-valmistauduimme moniin jaksoihin-
mutta tähän jaksoon Herra antoi meille molemmille saman aiheen tarkasti.
Kiitos Herralle. Sinä, joka tätä katsot, voit saada jaksosta sanan Herralta.
Meidän 3-vuotias poikamme juoksi eräällä huoltoasemalla -
ja törmäsi erääseen henkilöön.
Sen seurauksena tutustuimme vähän tähän pariskuntaan.
Toisella puolisoista oli tapahtunut loppuun palaminen.
Hän oli väsähtänyt henkisesti ja oli raskaassa elämäntilanteessa.
Molemmat olivat tämän takia raskaassa tilanteessa, -
koska kun puolisoista toinen kokee loppuun palamisen, -
se on molemmille raskas tilanne.
Törmääminen ei ollut sattumaa. Jumalan johdattama törmääminen.
Kun siinä juttelimme, mies sanoikin, -
että he olivat tulleet kuin vaistonvaraisesti tälle huoltoasemalle.
Mutta ei se ollut vaisto, vaan Jumalan johdatus.
Saimme rukoilla heidän puolestaan, johdattaa seuraamaan Jeesusta ja -
etsimään Hyvää Paimenta, joka voi auttaa heitä heidän ahdistuksessansa.
Rukoilimme siinä yhdessä.
Jos katsomme pimeää yötä, me varmasti pelkäämme ja väsymme.
Mutta, jos saamme katsella Hyvää Paimentamme Jeesusta, -
niin saamme ihmeellistä voimaa.
Teimme nuoruudessa lastenkirjan Hyvästä Paimenesta.
Olemme lukeneet sitä lapsillemme.
Siinä on sanoma Raamatusta, jossa Hyvä Paimen vie lopulta -
vihreille niityille. Ja siellä lammasten on hyvä olla.
Meillä on Hyvä Paimen. Jos katsomme sitä pimeänkin yön keskellä, -
me näemme ihmeelliset rakastavat kädet, jotka meitä aina kantavat.
Voimme katsella Jeesusta Jumalan Sanasta, lukea Hänestä.
Huomata, millainen Jumala on, niin saamme kuin voipunutta voimaa.
Meillä on Isä, joka rakastaa meitä.
Ei tarvitse pienen lapsen paljon huolehtia.
Raamatussa sanotaan: "Onnellisia ne, jotka saavat voimansa sinusta... "
Voimme menettää kaiken muun -
mutta, jos meillä on rakkaus, on vielä kaikki.
Jos menetämme rakkauden, ja vaikka olisi kaikki muu, -
olemme menettäneet jo kaiken. Rakkaus on ihmeellistä.
Rakkautta saamme kokea, kun synnymme, -
jos on rakastavat vanhemmat. Saamme kokea rakkautta.
Se on kuin kuva Jumalan ihmeellisestä rakkaudesta.
Mutta, vaikkei olisi koskaan ollut rakastavia vanhempia vierellä, -
on olemassa Jumala, joka on todellinen rakkaus.
Ihmisen rakkaus on vain kuva Jumalan rakkaudesta.
Eräs henkilö teki tutkimusta ihmisistä, jotka olivat halunneet, -
että he saisivat kuolla, saisivat armomurhan, -
joka on minusta aika ikävä asia.
Hän teki tutkimusta ja kysyi heiltä: "Entä, jos joku rakastaisi sinua, -
niin kestäisitkö nämä kivut?"
Niin todettiin loppujen lopuksi, että kivun voi kestää, jos joku rakastaa.
Rakkaus oli se, mitä ihminen loppujen lopuksi huutaa ja tarvitsee.
Siksi on tärkeää, että Jumalan omina voimme osoittaa -
Jumalan rakkautta lähimmäisellemme. Että ihmiset voisivat kokea, -
että tuo rakkaus ei ole ihmisen rakkautta vaan Jumalan rakkautta.
Eräs henkilö puhui minulle siitä, että toinen henkilö oli yrittänyt -
tehdä itsemurhaa ja hän oli pahoillaan, kun toiset estivät.
Sanoin hänelle: "Mitä sinä olisit tehnyt, -
kun hän olisi halunnut heittäytyä järveen ja kuolla?"
Hän sanoi, että olisi auttanut sitä menemään järveen.
Sanoin: "Entä, jos tuo ihminen olisi ollut oma rakas lapsesi?"
Niin. Seurasi hiljainen hetki.
Niin, onko armomurha rakkautta?
Ei se ole rakkautta, vaan suurta välinpitämättömyyttä.
Rakkautta on se, että välittää toisesta ja haluaa tarjota toiselle elämän.
Ei halua riistää häneltä mitään, vaan haluaa antaa hänelle.
Se on rakkautta.
"Onnellisia ne, jotka saavat voimansa sinusta..." sanotaan Psalmeissa.
Pietarin kirjeessä sanotaan: "heittäkää kaikki murheenne -
hänen päällensä, sillä hän pitää teistä huolen". Eikö ole ihania Sanoja?
Voit ottaa ne vastaan uskossa.
Uskoen kaikkein suurimpaan rakkauteen. Sinun Luojasi rakkauteen.
Jumalan rakkauteen, jonka voit oppia tuntemaan Jeesuksen kautta.
Ilman Jeesusta Jumala on vaikea käsite.
Mutta Jeesuksen kautta opit tuntemaan Jumalan. Hän on rakkaus.
Hän rakastaa meitä sellaisella rakkaudella, -
että otti päällensä meidän syntimme, -
kantoi ne itse ja otti päällensä häpeämmekin.
Kaiken Hän otti päällensä pelastaakseen meidän sielumme.
Jes. 40:29: -
"Hän antaa väsyneelle väkeä ja voimattomalle voimaa yltäkyllin."
Jos olet väsynyt tai loppuunpalanut, -
Hän on luvannut antaa väsyneelle väkeä -
ja voimattomalle voimaa yltäkyllin.
Jumalan Sana antaa sinulle uskossa rohkeutta tarttua siihen.
Tämä lupaus kuuluu minulle, koska minua rakastetaan.
Saan ottaa lupauksen elämääni.
Jos se ei tule tässä hetkessä, niin odotan sitä tunnin päästä.
Jos en saa sitä tunnin päästä, odotan saavani sen huomenna.
Mutta minä haluan vastaanottaa tämän Jumalan lupauksen.
Jumalan rakkaus Jeesuksessa on valtavan ihmeellistä -
ja se kuuluu sinulle, se kuuluu meille kaikille. Hän rakastaa meitä kaikkia.
Se ei riipu siitä, millainen sinä olet. Se on ansiotonta rakkautta.
Ansiotonta armoa ja rakkautta.
Armo-sana. Joku on sanonut, että siinä on neljä kirjainta: -
Ansioton Rakkaus Minun Osakseni [ARMO].
Sellaista on Jumalan rakkaus.
Sinä saat Häntä rakastaa vastarakkaudella ja -
kokea vielä ihmeellisempänä tuon rakkauden. Aamen.
Jumalan armoa on kiittäminen, jos lääkärit voivat löytää diagnoosin -
fyysisiin tai psyykkisiin sairauksiin.
Jumalan armoon perustuu kaikki meidän toimintakykymme.
Tämäkin hetki, tämä päivä.
Ajattelen, että Jumalan Sana on paras lääke, lohdutus ja rohkaisu.
Kun itse mietin ahdistusta, -
niin Raamatussa oli monissa kohdissa kerrottu ahdistuksesta.
Jeesuskin kärsi tosi paljon erilaisia vaikeuksia.
Häntä suorastaan ympäröi ahdistavat asiat.
Täällä sanotaan Psalmi 91:15.
Koko Psalmi on oikeasti tosi siunattu.
Ps. 91:15: "Hän huutaa minua avuksensa, ja minä vastaan hänelle, -
minä olen hänen tykönänsä, kun hänellä on ahdistus..."
Haluaisin sanoa katsoja sinulle, koska tiedän kokemuksestani, -
että Jeesus on kanssasi, kun sinulla on ahdistus.
Jeesus on käynyt ne ahdistukset läpi.
Hän on kantanut ne Golgatan keskimmäisellä ristillä.
Hän on noussut ylös. Hän on kaiken sovittanut. Hän on täyttänyt.
Hän on voimallinen parantamaan kaikki fyysiset ja henkiset sairaudet.
Olen sen todennut jo aiemminkin.
Kiitos Jeesus, että Sinulla on kaikki valta ja voima -
parantaa tälläkin hetkellä heitä, joilla on ahdistus, -
joita ympäröi ahdistavat asiat.
Herra pyydän, että tuot valoon ja tuot esiin, -
voiko sanoa, ennalleen asetat näiden ihmisten elämässä suunnitelmasi.
Pyydän, että nostat yksittäisiä meidän läheisiämme, -
rakkaita veljiä ja siskoja, erityisesti nuoria.
Sinä näet, millainen ahdistus ja epätoivo tuntuu olevan heillä.
Kiitos, että olet Sanassasi sanonut: -
"...ahdingossa, mutta emme umpikujassa, -
neuvottomat, mutta emme toivottomat..."
Jotenkin näin, Herra, olet luvannut, että toivomme on Sinussa.
Olet luvannut, että Sinussa saamme ihmeellisen, yli-inhimillisen rauhan.
Rakastan sitä raikkautta ja raittiutta.
Sitä kirkkautta ja selkeyttä, joka Sinussa on.
Pyydän vielä, siunaa näitä veljiä, joita olemme hiljattain tavanneet.
Ja joita ollaan kuultu.
Herra, heidän ahdistuksensa tuon Sinun eteesi.
Pyydän, että ahdistus saisi olla tampattu maahan.
Pyydän, että sinä, Herra, Sanasi kautta nostat näitä ystäviä.
Nosta heidät esiin. Olen aiemminkin kertonut näystä, -
jonka näin ortodoksijuutalaisista, jotka nousivat merestä -
ikään kuin kansojen keskeltä tunnustamaan: -
"Minä olen löytänyt Jeesuksen Messiaanani, Pelastajanani."
Nyt minulle tulee uudestaan näky, että nämäkin uskonveljemme, -
jotka ovat synkkyyden keskellä, -
saavat nousta synkkyyden merestä samalla tavalla ja tunnustaa: -
"Jeesus on minun Pelastajani. Jeesus on minun toivoni lähde."
Hatikva. Hän on Israelin toivo ja Hän on myös pakanoiden toivo.
Kiitos Herralle.
Kunpa voisin valaa teihin niin paljon uskoa, -
kuin Jeesus haluaa meille antaa. Pyydän Jeesus, auta ystäviä.
Auta katsojia asioissaan. Kiitos, että Sinä olet voimallinen.
Ystävät, katsellaan edelleen Herran tekoja.
Tekstitys: Satu Patovaara